Karta espainol

Karta espainola karta jokoetan jokatzeko karta-sorta mota bat da. 40 kartaz osatuta dago, eta lau multzo edo palotan banatzen da: urreak, kopak, ezpatak eta bastoiak.

Hego Euskal Herrian gehien erabiltzen diren kartak dira, baina Ipar Euskal Herrian ere ezagunak dira, batez ere musean erabili ohi direnak direlako.

 Izenak 
Multzo bakoitza 1etik 9ra doa (zenbakidun kartak) —halere, 1etik 7ra bakarrik doazen bertsio murriztuagoak ere badaude— eta 10etik 12ra (figurak). Figurak, hurrenkeran, 10 "txota", 11 "zalduna" eta 12 "erregea" dira. Zenbait jokotan multzo laburretan (urreak eta kopak) eta luzeetan (bastoiak eta ezpatak) banatzen dira.

Kartak izendatzean, gaztelaniaz tres de bastos esaten duten tokian, alderantzizko joera du euskarazko tradizioak: "hiruko bastoia" esaten da. Zenbakidun kartak, beraz, -ko atzizkiarekin izendatzen dira euskaraz. Figuren kasuan, "errege ezpata" esan ohi da, ez "erregeko", baina forma mistoak izan daitezke beste bi figuren kasuan, "txota ezpata" edo "txoteko ezpata" erabili izan da, eta berdintsu "zaldi kopa" eta "zaldizko kopa".
 # Kartak Figurak Beste izen batzuk 10 150px Txotak Txankak, txotekoak. 11 150px Zaldiak Zaldunak, zaldizkoak. 12 150px Erregeak 

Zenbait karta-sortak bi komodin ere badituzte. Horregatik karta-sortak jokoen arabera 40, 48 edota 50 karta izan ditzakete.

 Diseinua 
Gaur egun karta-sorta mota horretako bertsiorik ezagun eta hedatuena Gasteizko Heraclio Fournierrek ekoitzia da. Irudi horiek copyright eskubideek babestuta daude.

Wikimedia Commons biltegian badago karta espainol multzo bat, irudi librez osatua, baina 10ekoak eta komodinak falta ditu.

 Erreferentziak 

 Kanpo estekak 
 Joseba Aurkenerena: Karta jokoak euskaraz. 

Kategoria:Karta multzoak
Kategoria:Espainiako kultura